A bahreini nagydíj időmérő edzésén a 18. rajtpozíciót szerezte meg, megelőzve Jules Bianchit. A futamon a 17. helyen ért célba egy kör hátrányban. A szezon során először végzett mindkét Marussia előtt. Az első európai futamon a spanyol nagydíj hétvégén a kvalifikációs időmérőedzésen az utolsó rajtkockát szerezte meg, de a másnapi futamon a 17. helyen ért célba megelőzve a két Marussiát. A monacói versenyhétvégén az időmérőn a 18. rajtpozíciót szerezte meg, míg csapattársa 15. lett. A futamon a 9. körben a bokszutca bejáratában fekete füst jött ki autójából a sebességváltó meghibásodásából eredően, így ő lett az első kieső a versenyen. Két héttel később a kanadai nagydíjon a 18. helyről indult és a másnapi futamon szintén ezen a pozíción intették le. A brit nagydíj nagydíj hétvégén az időmérőn a 18. helyen végzett megelőzve Jules Bianchit, Giedo van der Gardet és Max Chiltont. A futamon a 15. helyen ért célba a Marussia pilótái és csapattársa előtt. Egy héttel később a német nagydíjon az időmérő edzésen a 19. rajtkockát szerezte meg, de később váltócsere miatt 5 helyes rajtbüntetést kapott, amivel az utolsó pozícióról indulhatott a versenyen. A futamon 1 kör hátrányban ért célba a 17. helyen, csapattársa előtt.